') } function openClose(theID) { if (document.getElementById(theID).style.display == "block") { document.getElementById(theID).style.display = "none" } else { document.getElementById(theID).style.display = "block" } } // --> ΔΥΑΣ | Ειδική συνάντηση VCC2 στο Παρίσι
ΔΥΑΣ / Παρατηρητήριο / Νέα/Ανακοινώσεις / Ειδική συνάντηση VCC2 στο Παρίσι
Ημερομηνία Προσθήκης:	 05/12/2014
Συνάντηση DARIAH-EU
Συζητήθηκαν η αναδιάρθρωση της εσωτερικής δομής του VCC2 και ο προγραμματισμός των ενεργειών για το 2015.
Η νέα δομή, όπως αποφασίστηκε κατά τη διάρκεια της συνάντησης, θα είναι η εξής: α) ομάδες εργασίας (Working Groups) και β) δράσεις (projects). Οι ομάδες εργασίας αποτελούνται από τρείς ή περισσότερους εθνικούς αντιπροσώπους και συμβάλλουν στην υλοποίηση των επιμέρους στόχων του VCC2. Υπάρχει η δυνατότητα συγκρότησης πρόσθετων ομάδων εργασίας με την προϋπόθεση ο συνολικός τους αριθμός να μην ξεπερνάει τις πέντε. Σχετικές προτάσεις πρέπει να κατατεθούν μέχρι το τέλος του έτους. Οι δράσεις αποτελούν επιμέρους ενέργειες στο πλαίσιο της δραστηριότητας των ομάδων εργασίας (π.χ. σεμινάρια, ενημερώσεις).
Στην πρωινή συνεδρία συζητήθηκε και η λειτουργία του blog DARIAH-RE. Προτάθηκε να οριστούν αντιπρόσωποι των εθνικών υποδομών, οι οποίοι θα τροφοδοτούν το blog με περιεχόμενο. Επίσης, η επικεφαλής του VCC2 Susan Schreibman ανακοίνωσε ότι η Ευρωπαϊκή Υποδομή διαθέτει το ποσό των € 45.000 για τη χρηματοδότηση ενημερωτικών πρωτοβουλιών σχετικά με τα ανοιχτά ψηφιακά δεδομένα. Αιτήσεις θα γίνονται δεκτές μέχρι και το τέλος Ιανουαρίου του 2015. Στην απογευματινή συνεδρία παρουσιάστηκε η πορεία του έργου των ομάδων εργασίας και η πρόταση χορηγίας από το Erasmus+.
Τέλος, οριστικοποιήθηκαν οι ημερομηνίες και οι τόποι διεξαγωγής των επόμενων συναντήσεων του VCC2 (16-17 Μαΐου 2015 στο Δουβλίνο και 2-5 Νοεμβρίου στη Σερβία).
Στο σεμινάριο συμμετείχαν από την Ακαδημία Αθηνών η Άννα Μαρία Σιχάνη και ο Ηράκλειτος Σουγιουλτζόγλου, ενώ από το Ερευνητικό Κέντρο «Αθηνά» η Αγιάτις Μπενάρδου και η Νεφέλη Χατζηδιάκου.